gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
O trío pontevedrés Peña, gañador do Premio Narf de música da Deputación da Coruña
cultura 22 de Novembro de 2021
Peña foi a gañadora; en segundo lugar quedaron os ourensáns TanDub; e en terceiro a compostelá Elba
A final tivo lugar no seo dunha gala no Teatro Colón da Coruña, que foi retransmitida en directo a través da canle de Youtube de Cultura da Deputación da Coruña
Peña foi a banda gañadora da final do Concurso Fran Pérez "Narf" para grupos e artistas musicais que promove a Deputación da Coruña e que tivo lugar onte domingo no Teatro Colón da Coruña nun espectáculo que foi retransmitido en directo a través da canle de Youtube da Deputación. Nel participaron as cinco bandas finalistas: Peña, Tandub, Sleepy Spice, Elba e Secho, ademais de Grande Amore, o grupo convidado, nun acto que foi conducido pola xornalista Neves Rodríguez.
O Concurso Fran Pérez "Narf" de música ten o obxectivo de difundir, apoiar e promocionar os grupos e artistas musicais das diferentes comarcas e localidades galegas, así como lembrar e difundir socialmente a figura e a obra do músico e compositor Fran Pérez "Narf". Algunhas das bandas gañadoras deste premio son Mounqup, Bala ou Familia Caamagno, entre outros.
O xurado que elixiu os finalistas estivo formado por Xurxo Couto, deputado de Cultura da Deputación da Coruña, como presidente; ademais da cantora Uxía, os xornalistas Carlos Crespo, María Yáñez e Teresa Cuíñas, e o crítico musical Pepe Cunha.
PEÑA é un trío pontevedrés que fai unha mestura de pop con raíces tradicionais. Veñen de publicar o seu primeiro longa duración titulado 'Carreiro', logo do EP 'Fórmula'. A banda formada por Toño Magariños (diola, Unicornibot), Rubén Abad (Cró!, Trilitrate) e Elena Vázquez (Trilitrate) foi quen de fiar un corpo de cancións exquisito, que casa sinxeleza con idiosincrasia e valentía formal.
Os segundos clasificados, TANDUB, conforman unha fusión da música tradicional Gnawa (norte de Marrocos, Tánxer) con outros xéneros como o reggae, o drum&bass e a electrónica, cun potente directo. Acadan un son vibrante, intenso e sólido empregando instrumentos clásicos nas bandas de fusión (guitarra, baixo ou percusión) coas novas tecnoloxías (electrónica), co hajhouh e as karkabas (instrumento tradicional marroquino). Os seus compoñentes proceden de bandas como Lamatumbá, Dar Gnawa, Tabú ou Kondiós.
A terceira clasificada foi a compostelá ELBA, que comeza na música xa na infancia, formando parte do coro infantil do Orfeón Terra a Nosa e posteriormente no coro de voces brancas da orquestra sinfónica do CMUS de Santiago. Con 18 anos funda Ivy Moon e participa en diversos festivais. No seu proxecto actual mestura diferentes estilos como synth pop, new wave ou post-punk con elementos tan clásicos como o canto lírico, e mesmo reinterpreta nos seus concertos en vivo obras puramente líricas con instrumentos cargados de sintetizadores.
O cuarto clasificado foi SECHO, o dodrense que vén de publicar en 2021 o seu segundo LP, 'Recuperar'. E de quinta rematou SLEEPY SPICE, unha artista coruñesa de música urbana en galego e castelán que compón, grava e mestura os seus temas nun móbil.
En metálico os premios son de 3.000 euros para a primeira banda clasificada, 2.000 para a segunda, 1.500 para a terceira e 1.000 para a cuarta e quinta.
Rede Cultural da Deputación da Coruña 2022
Campaña de sensibilización con motivo do 28 de xuño, día da diversidade cultural
Xornada XI Cultura sustentable, o reto postcovid
Xornadas "A Cultura é un dereito"
Enquisa de satisfacción das Xornadas "Cultura sustentable, o reto postcovid"
A Deputación apoia con 225.000 euros a programación de actividades do…
Conservatorio de danza. Probas de acceso 2020-2021
Ampliación do prazo de solicitudes das bolsas artísticas e de investigación…
A Deputación da Coruña abre un novo prazo para a solicitude de espectáculos…
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web